ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 275/29.09.2017

privind studiul de oportunitate în vederea delegării gestiunii serviciului public de transport public local de persoane prin curse regulate în Municipiul Miercurea Ciuc și delegarea în mod direct a gestiunii serviciului de transport public local de transport persoane prin curse regulate, efectuate cu autobuze pe raza unităţii teritorial administrative ale  municipiului Miercurea Ciuc, operatorului de transport SC CSIKI TRANS SRL Miercurea Ciuc.

Consiliul Local al Municipiului Miercurea Ciuc, întrunit în şedinţa ordinară din data de 29.09.2017;

Analizând Expunerea de motive şi Raportul de specialitate întocmit de Compartimentul de Transport Public Local din cadrul aparatului de specialitate al primarului, înregistrate cu nr. 16429, 16855 din data de 15.09.2017, respectiv 21.09.2017, prin care s-a propus adoptarea unei hotărâri cu privire la aprobarea studiului de oportunitate în vederea delegării gestiunii serviciului public de transport public local de persoane prin curse regulate în Municipiul Miercurea Ciuc și delegarea în mod direct a gestiunii serviciului de transport public local de transport persoane prin curse regulate, efectuate cu autobuze pe raza unităţii teritorial administrative ale  municipiului Miercurea Ciuc, operatorului de transport SC CSIKI TRANS SRL Miercurea Ciuc.


Având în vedere Raportul juridic cu nr. 17022 întocmit de compartimentul juridic;

 Pe baza rapoartelor comisiei:



-de studii, prognoze economico-sociale, buget, finanţe, agricultură, administrarea domeniului public şi privat



- comisiei pentru administraţie publică, juridică, apărarea ordinii publice, respectarea drepturilor şi libertăţilor cetăţenilor;



 - pentru servicii publice, comerţ şi relaţii cu cetăţenii;
       Ţinând cont de Hotărârea AGA al SC GOSCOM SA, nr.10/2010 privind înfiinţarea S.C. CSIKI TRANS S.R.L. Miercurea Ciuc prin care transportul local de persoane prin curse regulate la nivelul Municipiului Miercurea Ciuc este deservită de această societate, a Hotărârii C.L.M. nr.181/2010 privind cumpărarea părţilor sociale al S.C. CSIKI TRANS S.R.L., a Hotărârii C.L.M. nr.21/2011 privind delegarea în mod direct a gestiunii serviciului de transport public local de transport persoane prin curse regulate, efectuate cu autobuze pe raza unității teritorial administrative  ale municipiului Miercurea Ciuc, operatorului de transport SC CSIKI TRANS SRL Miercurea Ciuc și a CONTRACTULUI de delegare prin concesiune a serviciului de transport public local de călători nr.16 din 2013 cu valabilitate până la 22 ianuarie 2019, raportul de specialitate al Compartimentului Transport Public Local, precum şi raportul de avizare al comisiei de specialitate a Consiliului Local,
Baza legală la nivel naţional:
Legea nr. 215/2001 privind administraţia publică locală cu modificările şi completările ulterioare;;

Legea nr. 273/2006 privind finanţele publice locale;

Legea nr. 213/1998 privind proprietatea publică şi regimul juridic al acesteia;

Legea nr. 287/2009 privind Codul civil;

Legea nr. 31/1990 privind societăţile;

Legea nr. 51/2006 privind serviciile comunitare de utilităţi publice cu modificările şi completările ulterioare;

Legea nr. 92/2007 privind serviciile de transport public local;

Ordinul Ministerului Internelor si Reformei administrative nr. 353/2007 de aprobare a normelor de aplicare a Legii serviciilor de transport public local nr. 92/2007;

Ordonanţa Guvernului nr. 27/2011 privind transporturile rutiere;

Ordonanţa Guvernului nr. 7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport;

Ordonanţa Guvernului nr. 97/1999 (r) privind garantarea furnizării de servicii publice subvenţionate de transport rutier intern si de transport pe căile navigabile interioare;

Ordinul Ministerului Transporturilor nr. 972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local;

Ordinul nr. 140/7. Iunie 2017 a președintelui A.N.R.S.C. privind modalitatea de atribuire a contractelor de delegare a gestiunii serviciilor de transport public local;

Ordinul nr. 272/ 12 decembrie 2007 a președintelui A.N.R.S.C. pentru aprobarea Normelor – cadru       privind stabilirea, ajustarea şi modificarea tarifelor pentru serviciile de transport public local;

Ordonanța de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996;

Legea nr.20/2015 pentru aprobarea Ordonanței de Urgență a Guvernului nr.77/2014;

Ordonanţa de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020;

Hotărârea Guvernului nr. 93/2016 pentru aprobarea Normelor Metodologice de aplicare a prevederilor Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020;
Baza Legală la nivel european:

Tratatul privind funcţionarea Uniunii Europene, denumit în continuare "TFUE";

Regulamentul (CE) nr. 1370/2007 al Parlamentului European şi al Consiliului din 23 octombrie 2007 privind serviciile publice de transport de călători pe calea ferată şi rutier şi de abrogare a Regulamentelor (CEE) nr 1191/69 şi nr 1107/70 (JO L 315/2007), denumit în continuare "Regulamentul (CE) 1370/2007";

Regulamentul (UE) nr 1303/2013 al Parlamentului European şi al Consiliului din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1083/2006 al Consiliului, denumit în continuare "Regulamentul 1303/2013".

Regulamentul (UE) nr 1301/2013 al Parlamentului European şi al Consiliului din 17 Decembrie 2013, privind Fondul European de Dezvoltare Regională şi dispoziţii specifice referitoare la investiţiile pentru creştere economică şi ocuparea forţei de muncă şi de abrogare a Regulamentului (CE) nr 1080/2006.


În temeiul art.36 alin.1, alin. 2 lit.d, art.45 alin.3 şi art.115 alin.1, lit.b din Legea nr.215/2001 privind administraţia publică locală, republicată,

H O T Ă R Ă Ş T E

Art.1. - Se aprobă Studiul de oportunitate pentru delegarea gestiunii serviciului de transport public local de persoane prin curse regulate în Municipiul Miercurea Ciuc, conform Anexei nr. I, care face parte parte integranta din prezenta hotarare.

Art. 2. Se aprobă atribuirea în mod direct a delegării serviciului public local de transport persoane prin curse regulate, efectuate cu autobuze pe raza unităţii teritorial administrative ale municipiului Miercurea Ciuc operatorului de transport SC CSIKI TRANS SRL Miercurea Ciuc, pe o perioadă de 6 ani, începând cu data semnării Contractului de prestări servicii.

Art. 3. Delegarea se va face prin  Contractul de prestare a serviciului de transport public de persoane, prin curse regulate efectuate cu autobuze, avizat de Autoritatea de autorizare(ANRSC).

Art.4. Cu intrarea în vigoare a noului Contract de prestări servicii, se abrogă Hotărârea 21/2010 și CONTRACTUL de delegare prin concesiune a serviciului de transport public local de călători nr.16 din 2013.

Art. 5. Atribuţiile serviciilor de transport public local de persoane prin curse regulate vor fi executate de către Compartimentul de gospodărie, management energetic şi transport local şi de  operatorul de transport autorizat.

Art. 6. Prezenta hotărâre se comunică:

a) Instituţiei Prefectului judeţului Harghita;


b) Primarului municipiului Miercurea-Ciuc, Ráduly Róbert Kálmán;


c) Viceprimarului Szőke Domokos;


d) Compartimentului de gospodărie, management energetic şi transport local;


e) S.C. CSIKI TRANS S.R.L.

	                     Preşedintele şedinţei
                    ORBÁN ZSOLT
	Contrasemnează pentru legalitate – Secretarul  municipiului
 WOHLFART RUDOLF










Anexă la Hotărârea nr. 275/2017

STUDIU DE OPORTUNITATE
în vederea delegării gestiunii serviciului public de transport public local de persoane prin curse regulate în Municipiul Miercurea Ciuc
Consideraţii generale 
Serviciul de transport public local de persoane face parte din sfera serviciilor comunitare de utilitate publică şi cuprinde totalitatea acţiunilor şi activităţilor de utiliatate publică şi de interes economic şi social, desfăşurate la nivel local, sub controlul, conducerea sau coordonarea autorităţilor administraţiei publice locale, în scopul asigurării transportului public local de persoane . 
Serviciul de transport public local de persoane prin curse regulate, trebuie să îndeplinească cumulativ următoarele condiţii : 

a) să fie efectuat de către un operator de transport rutier, astfel cum acesta este definit şi licenţiat, conform prevederilor O.G. nr. 27 / 2011 privind transporturile rutiere; 

b) se efectuează numai pe raza administrativ –teritorială a localităţii ; 

c) se execută pe rute şi cu programe de circulaţie prestabilite de către Consiliul Local ; 

d) se efectuează de către operatorul de transport rutier cu mijloace de transport în comun deţinute în proprietate/administrare sau pe baza unui contract de leasing; 
e) persoanele transportate sunt îmbarcate în puncte fixe prestabilite denumite staţii publice; 

f) pentru efectuarea serviciului, operatorul de transport rutier percepe de la persoanele transportate, un tarif de transport pe bază de legitimaţii de călătorie individuale, eliberate anticipat, al căror regim este stabilit prin lege; 

g) transportul cu microbuze se efectează numai pe bază de licenţe de traseu şi caiete de sarcini, elaborate şi eliberate în condiţiile stabilite prin normele de aplicare a Legii nr.92/2007 a serviciilor de transport public local. 
Serviciul de transport public local de persoane prin curse regulate cu autobuze, este reglementat de următoarele acte normative : 
- Legea nr. 92 / 10 aprilie 2007, a serviciilor de transport public local, cu modificările şi completările ulterioare; 

- Ordinul nr. 353/ 23 noiembrie 2007, al M.I.R.A., pentru aprobarea Normelor de aplicare a Legii nr.92/2007; 
- Ordinul  nr. 140 /7 iunie 2017 a Președintelui A.N.R.S.C. privind modalitatea de atribuire a contractelor de delegare a gestiunii serviciilor de transport public local

- Legea nr.51 /8 martie 2006 a serviciilor comunitare de utilităţi publice, cu modificările şi completările ulterioare; 

- Ordinul nr.972 /3 octombrie 2007 al Ministrului Transporturilor privind aprobarea Regulamentului –cadru pentru efectuarea transportului public local şi a Caietului de sarcini- cadru; 

- Ordinul nr.272 /12 decembrie 2007 al Preşedintelui A.N.R.S.C. pentru aprobarea Normelor – cadru privind stabilirea, ajustarea şi modificarea tarifelor pentru serviciile de transport public local. 
În conformitate cu prevederile LEGII nr. 51 din 8 martie 2006, a serviciilor comunitare de utilităţi publice, cu modificările ulterioare, art.28 și 29 și a REGULAMENTUL (CE) NR. 1370/2007 AL PARLAMENTULUI EUROPEAN ȘI AL CONSILIULUI  din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului, art.5, privind modalitatea de atribuire a contractelor de delegare a gestiunii serviciilor de transport public local, în vederea iniţierii procedurii privind delegarea gestiunii serviciului de transport public local de persoane prin curse regulate pe teritoriul unităţii  administrativ-teritoriale al Municipiului Miercurea Ciuc, se întocmeşte prezentul Studiu de oportunitate pentru delegarea gestiunii serviciului public de transport public local de persoane prin curse regulate în Municipiul Miercurea Ciuc, care cuprinde toate elementele obligatorii, respectiv următoarele:

· descrierea şi identificarea serviciului, a ariei teritoriale şi a sistemului a cărui gestiune urmează să fie delegată;

· situaţia economico-financiară actuală a serviciului şi starea tehnică a sistemului aferent acestuia;

· investiţiile necesare pentru modernizarea, îmbunătăţirea calitativă şi cantitativă, precum şi a condiţiilor sociale şi de mediu şi extinderea serviciului;

· motivele de ordin economic, financiar, social şi de mediu, care justifică delegarea gestiunii;

· nivelul minim al redevenţei, după caz;

· durata estimată a contractului de delegare.

A. Descrierea şi identificarea serviciului, a ariei teritoriale şi a sistemului a cărui gestiune urmează să fie delegată
Serviciul de transport public local face parte din sfera serviciilor comunitare de utilitate publică şi cuprinde totalitatea acţiunilor şi activităţilor de utilitate publică şi de interes economic şi social general, desfăşurate la nivelul unităţilor administrativ teritoriale, sub controlul, conducerea sau coordonarea autorităţilor administraţiei publice locale , în scopul asigurării transportului public local.

În conformitate cu art. 3 pct. 48 din O.G. nr. 27/2011 privind transporturile rutiere, transport rutier local de persoane - transportul rutier public de persoane prin servicii regulate efectuat în interiorul unei localități, precum și în limitele unei asociații de dezvoltare intercomunitare; 

„Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice" în conformitate cu art. 8 alin. 1 din Legea 51/2006 privind serviciiile comunitare de utilităţi publice.
Acest serviciu a fost înfiinţat în conformitate cu prevederile Legii nr.92/2007 şi este executat pe aria teritorială a Municipiului Miercurea Ciuc și în zonele limitrofe de către societatea CSIKI TRANS SRL Miercurea Ciuc. Serviciul de transport public local de persoane se organizează cu respectarea următoarelor principii:

a) promovarea concurenţei între operatorii de transport, respectiv transportatorii autorizaţi, cărora li s-a atribuit executarea serviciului;

b) garantarea accesului egal şi nediscriminatoriu al operatorilor de transport şi al transportatorilor autorizaţi la piaţa transportului public local;

c) garantarea respectării drepturilor şi intereselor utilizatorilor serviciului de transport public local;

d) rezolvarea problemelor de ordin economic, social şi de mediu ale localităților sau județului respectiv;

      e)
administrarea eficientă a bunurilor aparţinând sistemelor de transport proprietate a unităţilor
administrativ-teritoriale;

f) utilizarea eficientă a fondurilor publice în activitatea de administrare sau executare a serviciului de transport public local;

g) deplasarea în condiţii de siguranţă şi de confort, inclusiv prin asigurarea de risc a mărfurilor şi a persoanelor transportate, precum şi a bunurilor acestora, prin poliţe de asigurări;

h) asigurarea executării unui transport public local suportabil în ceea ce priveşte tariful de transport;

       i)
recuperarea integrală a costurilor de exploatare, reabilitare şi dezvoltare prin tarife/taxe suportate de către utilizatori şi prin finanţarea de la bugetul local, asigurându-se un profit rezonabil pentru operatorii de transport şi transportatorii autorizaţi;

       j)   autonomia sau independenţa financiară a operatorilor de transport şi a transportatorilor autorizaţi;

      k)  susţinerea dezvoltării economice a municipiului prin realizarea unei infrastructuri de transport moderne; l) satisfacerea cu prioritate a nevoilor de deplasare ale populaţiei, ale personalului instituţiilor publice şi ale operatorilor economici pe teritoriul municipiului Miercurea Ciuc prin servicii de calitate;

      m)  protecţia categoriilor sociale defavorizate, prin compensarea costului transportului de la bugetul local al municipiului Miercurea Ciuc;

      n)    integrarea tarifară, în viitor, prin utilizarea unui singur tip de legitimaţie de călătorie pentru toate mijloacele de transport public local de persoane prin curse regulate;

      o)    dispecerizarea transportului public local de persoane realizat prin programe permanente;

      p)    consultarea asociaţiilor reprezentative ale operatorilor de transport şi/sau ale transportatorilor

autorizaţi, precum şi ale utilizatorilor în vederea stabilirii politicilor şi strategiilor locale privind transportul public local şi modalităţile de funcţionare a acestui serviciu.
Serviciul de transport public local de persoane prin curse regulate cuprinde:
·  transport prin curse regulate cu autobuze;
·  transport prin curse regulate cu microbuze;
·  transport prin curse regulate speciale.

Serviciul de transport public local de persoane prin curse regulate îndeplineşte cumulativ următoarele condiții:

a) se efectuează de către un operator de transport rutier, astfel cum acesta este definit şi licenţiat conform prevederilor Legii nr. 92/2007, Legea serviciilor de transport public local;

b) se efectuează pe raza teritorial-administrativă a municipiului Miercurea Ciuc;

c) se execută pe rute şi cu programe de circulaţie prestabilite de către Consiliul Local al Municipiului Miercurea Ciuc sau/și de către consilile locale ale unităților-administrative locale limitrofe Municipiului Miercurea Ciuc ;

d) se efectuează de către operatorul de transport rutier sau transportatorul autorizat cu mijloace de transport în comun, respectiv cu autobuze, microbuze, deţinute în proprietate, închiriate, în baza unui contract de leasing, date în administrare sau utilizate conform Regulamentului Parlamentului European și al Consiliului Uniunii Europene nr. 1370/2007;

e) persoanele transportate sunt îmbarcate sau debarcate în puncte fixe prestabilite, denumite staţii;

f) pentru efectuarea serviciului, operatorul de transport rutier sau transportatorul autorizat percepe de la persoanele transportate un tarif de transport pe bază de legitimaţii de călătorie individuale eliberate anticipat;

g) transportul cu autobuze, microbuze se efectuează numai pe bază de licenţe de traseu . Serviciile de transport public local se pot administra prin atribuirea acestora în următoarele modalităţi:

atribuire directă; 

atribuiredelegată
B. Situaţia economico-financiară actuală a serviciului şi starea tehnică a sistemului aferent acestuia
În municipiul Miercurea Ciuc, în prezent, transportul public de persoane este organizat ca transport public local de persoane prin curse regulate iar operator este CSIKI TRANS SRL
Prezentarea serviciului public:
Cadrul instituţional şi strategic
Activitatea societăţii

Serviciile oferite de SC CSIKI TRANS S.R.L. se împart în două mari categorii:

1. Servicii de transport persoane

2. Servicii de autogară
Serviciile prestate sunt prin lege definite ca servicii de interes public, şi au un caracter social. Prin caracterul serviciului, activitatea presupune implicarea autorităţilor locale.

Municipiul Miercurea Ciuc prin Consiliul Local Municipal fiind unicul asociat al SC CSIKI TRANS SRL, activitatea societăţii este subordonată autorităţii locale.

Serviciile de transport persoane – sunt prestate prin intermediul a 9 autobuze, pe 8 trasee cu 69 curse zilnice şi 6 curse regulate speciale. Activitatea de transport public local prin curse regulate deţine 98% din totalul activităţii de transport. 

Toate cursele plecă din faţa dispeceratul auto,  iar autobuzele sunt parcate pe platforma din autogară. Ambele imobile sunt date în administrare prin contractul de delegare al serviciului. Societatea are în administrare de asemenea 95 de staţii autobuze, din care 72 au montate indicatoare sub formă de crosă de hockey, pe care sunt amplasate atât harta cu traseele cât şi graficul de circulaţie al autobuzelor. În anul 2016 a fost  implementat unui sistem integral de urmărire a flotei și de informare a publicului călător. În 5 stații din centrul municipiului sunt montate afișe electronice de informare a publicului călător.

Structura pe capacitate a parcului:

4 autobuze de capacitate mică – 30 persoane

5 autobuze capacitate medie – 60 persoane.

Structura pe vârstă a parcului:


4 autobuze sub 6 ani


2 autobuz sub 15 ani


3 autobuze peste 15 ani

Ţinând cont de durata de amortizare a autobuzelor, care este de 8 ani se poate spune că la durata medie parcul există o înbătrînire avansată, fiind oportună înnoirea pqarcului cu mijloace de transport moderne, ecologice. Reparaţia parcului de autobază este asigurată prin serviciu externalizat, existând un contract de service şi mentenanţă cu firmă specializată, pentru autobuzele de mică capacitate, iar pentru cele mari la service-uri auto specializare.

Pentru eficentizarea transportului local se are în vedere pentru anul 2017 implementartea unui sistem de eliberare și validare a legitimațiilor de călătorie, sistem prin care se poate urmării fluxul de călători pe trasee, stații și respectiv intervale de timp, precum și felurile legitimațiilor de călătorie.
Serviciile de autogară – activitate prestată cu începere din luna iulie 2011, după ce s-a obţinut Licenţa pentru activităţi desfăşurate de autogară seria CA nr.4661/09.06.2016.

Toate utilităţile, cum ar fi biroul de informaţii, spaţiul de depozitare a bagajelor, sala de aşteptare mobilată, grupul sanitar au fost puse la dispoziţia publicului călător, şi toţi operatorii de transport care desfăşoară activitate de transport persoane în zonă au încheiat  contracte de peron. Unitatea depune eforturi pentru o mai bună informare a publicului călător, și o deservire cât mai corectă a operatorilor de transport. 
Programul de transport, graficele de circulaţie, traseele liniilor, lungimea acestora şi numărul staţiilor sunt prevăzute în prezent prin Hotărârea nr.169/2010 cu privire la organizarea şi desfăşurarea transportului public local de persoane prin curse regulate, efectuate cu autobuze, pe raza unităţii administrativ – teritoriale ale municipiului Miercurea Ciuc
Principalele date de exploatare sunt următoarele:

· lungimea totală a traseelor liniilor (dus/întors): 52 km;

· kilometri comerciali: 296.008 km/an;

· număr de călătorii: 453.009 călătorii/an;

· parcul activ: 9 autobuze;

· parcurs total: 1.140 km/zi;

· număr de curse: 75 curse/zi;

· număr de călătorii: 1.740 călătorii/zi;

Ţinând seama de numărul liniilor de transport, lungimea traseelor acestora şi numărul de călătorii pe an, în vederea asigurării capacităţii de transport pe teritoriul unităţilor administrativ-teritoriale a municipiului, sunt necesare un număr de 9 autobuze de categoria M2 sau M3 si 2 microbuze.

Tarifele de călătorie actuale în transportul public local de persoane prin curse regulate în municipiul Miercurea Ciuc sunt reglementate prin HCL nr. 204 /2017.
                 TARIFE ÎN MUNICIPIU
Tarif bilet dus-întors cumpărat anticipat: 5,00 lei/bucată; 

Tarif 10 bilete de 5,00 lei cumpărat la conducătorul auto: 50,00 lei/pachet

Tarif bilet o călătorie cumpărat la bucată la conducătorul auto: 4,00 lei/bucată;
Pensionarii au reducere de 50% la tarifele de bilete de călătorie, prin prezentarea unei legitimații de călătorie cu fotografie

TARIFE LA BĂILE HARGHITA
Tarif bilet una călătorie: 7 lei/bucată;
Tarif bilet dus- întors : 12 lei/ bucată;

ABONAMENTE MUNICIPIUL MIERCUREA CIUC
	Tipul de abonament
	Mod de acordare
	Valoare

	Abonament nominalizat lunar


	Se eliberază legitimaţie de călător  cu fotografie şi lunar abonament cu nr. legitimaţiei
	80 RON



	Abonament nominalizat 15 zile
	
	50RON

	Abonament săptămânal
	
	30RON

	Abonament nenominalizat
	
	130 RON

	Abonament elevi cl. I-XII şi studenţi curs de zi
	Se eliberează legitimaţie cu fotografie şi lunar abonament cu nr. legitimaţiei după prezentarea carnet elev sau student vizat la zi
	40RON

	Abonament pensionari peste 65 ani cu pensie sub 650 RON inclusiv
	Se eliberază legitimaţie cu fotografie şi lunar abonament cu nr. legitimaţiei după prezentarea cuponului de pensie din luna curentă
	15 RON

	Abonament pensionari peste 65 ani cu pensie între 650 – 1300 RON
	
	30 RON

	Legitimaţie de călător cu fotografie
	Se eliberează o singură dată pentru un abonat
	5 RON

	Bilet suprataxă, călători clandestini
	Se validează de controlor, în loc de proces verbal de convenţie
	50 RON


	Tipul de abonament
	Mod de acordare
	Valoare

	Abonament nominalizat lunar 50% reducere pentru donatori de sânge
	Se eliberază legitimaţie de călător  cu fotografie şi lunar abonament cu nr. legitimaţiei
	40 RON



	Abonament nominalizat 15 zile 50% reducere pentru donatori de sânge
	
	25 RON

	Abonament săptămânal 50% reducere pentru donatori de sânge
	
	15 RON

	Abonament nenominalizat

50% reducere pentru donatori de sânge
	
	65 RON


 ( De aceste reduceri beneficiază donatorii de sânge cu donări regulate în baza documentelor care atestă statutul de donator de sânge cu donări regulate, eliberat de Centrul de Transfuzie Sanguină din Miercurea Ciuc , unde sunt înregistraţi ca donatori.

Conform H.G. nr. 1364/2006 art.2 alin 3, Donatorul de sânge cu donări regulate este acea persoană care în ultimii 2 ani a donat sânge şi/sau componente sanguine cu respectarea intervalului minim permis între două donări consecutive în cadrul aceluiaşi centru de transfuzie. )                                                                                                                                                                                                                                                               
ABONAMENTE Miercurea Ciuc – Băile Harghita
	Tipul de abonament
	Mod de acordare
	Valoare

	Abonament nominalizat lunar


	Se eliberează legitimaţie cu fotografie şi lunar abonament cu nr. legitimaţiei
	160 RON

	Abonament nominalizat 15 zile


	
	80 RON

	Abonament săptămânal
	
	45 RON

	Abonament elevi cl. I-XII şi studenţi curs zi
	Se eliberează legitimaţie cu fotografie şi lunar abonament cu nr. legitimaţiei după prezentarea carnet elev sau student vizat la zi.
	80 RON

	Legitimaţie de călătorie cu fotografie
	Se eliberează o singură dată pentru un abonat
	5 RON

	Bilet suprataxă călători clandestini
	Se validează de controlor, în loc de proces verbal de contravenţie
	50 RON


	Tipul de abonament
	Mod de acordare
	Valoare

	Abonament nominalizat lunar 50% reducere pentru donatori de sânge


	Se eliberează legitimaţie cu fotografie şi lunar abonament cu nr. legitimaţiei
	80 RON



	Abonament nominalizat 15 zile 50% reducere pentru donatori de sânge
	
	40 RON



	Abonament săptămânal

50% reducere pentru donatori de sânge
	
	22,50 RON


Preţurile şi tarifele aferente serviciilor de utilităţi publice se fundamentează, cu respectarea metodologiei de calcul stabilite prin Ord. 272/2007 al ANRSC, pe baza cheltuielilor de producţie şi exploatare, a cheltuielilor de întreţinere şi reparaţii, a amortismentelor aferente capitalului imobilizat în active corporale şi necorporale, a costurilor financiare asociate creditelor contractate, a costurilor derivând din contractul de delegare a gestiunii, şi includ o cotă pentru crearea surselor de dezvoltare şi modernizare a sistemelor de utilităţi publice, precum şi o cotă de profit, în conformitate cu art. 43 alin. (3) din Legea nr. 51/2006 a serviciilor comunitare de utilităţi publice.

Pentru serviciul de transport public local de persoane organizat de către autorităţile administraţiei publice locale, pe raza administrativ teritorială respectivă beneficiază de gratuitate la transport următoarele categorii de persoane:

· veteranii şi văduvele de război, în conformitate cu prevederile Legii nr. 44/1994 privind acordarea unor drepturi veteranilor şi văduvelor de război;

· persoanele persecutate din motive politice, în conformitate cu prevederile Legii nr. 118/1990 privind acordarea unor drepturi persoanelor persecutate din motive politice în perioada comunistă;

· luptătorii care au contribuit la victoria revoluţiei române din decembrie 1989, în conformitate cu prevederile Legii nr. 42/1990 pentru cinstirea eroilor-martiri şi acordarea unor drepturi acestora, răniţilor şi luptătorilor la Revoluţia di 1989;

· persoanele cu handicap grav, însoţitorii persoanelor cu handicap grav şi asistenţii personali ai persoanelor cu handicap grav în prezenţa acestora, în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap;

· donatorii de sânge beneficiază de abonament cu reducere 50% pentru transportul în comun pe o perioada de 1 lună pentru fiecare donator, în conformitate cu prevederile Legii nr. 282/2005 şi a Hotărârii de Guvern nr. 1364/2006;Facilităţi la transportul public local, altele decât cele obligatorii prin lege, şi prevederile legislative care permit acordarea acestora prin hotărâre a autorităţii administraţiei publice locale.
În conformitate cu prevederile art. 1 alin. (4) lit. m, ale art. 1 alin. (6) lit. e şi ale art. 17 alin. 1 lit. o din Legea nr. 92/2007 privind serviciile de transport public local, autorităţile administraţiei publice locale pot asigura resursele bugetare pentru susţinerea totală sau parţială a costurilor de transport public pentru următoarele categorii de persoane:

· pensionarii, persoanele care au atins vârsta de pensionare sau beneficiarii de pensie de urmaş;

· elevi;

· studenţi;

· tinerii cu vârste între 16 şi 25 de ani aflaţi în dificultate şi confruntaţi cu riscul excluderii profesionale în scopul facilitării accesului lor la un loc de muncă, în conformitate cu Legea nr. 116/2002 privind prevenirea şi combaterea marginalizării sociale;

· alte categorii sociale în conformitate cu prevederile legale.
C. Investiţiile necesare pentru modernizarea, îmbunătăţirea calitativă şi cantitativă, precum şi a condiţiilor sociale şi de mediu şi extinderea serviciului:
Actualul stadiu de dezvoltare al sistemului de transport public local din municipiul Miercurea Ciuc trebuie menţinut şi dezvoltat, fiind necesare următoarele investiţii:
· amenajarea staţiilor de autobuz cu mobilier urban, echipate cu panouri pentru informarea dinamică a timpilor de sosire a mijloacelor de transport în comun;

· afişarea în staţiile de transport public de pe trasee a hărţii schematice şi a programului de transport;

· adaptarea staţiilor mijloacelor de transport în comun conform prevederilor legale, inclusiv marcarea prin pavaj tactil a spaţiilor de acces spre uşa de intrare în mijlocul e transport;

· adaptarea treptata a tuturor mijloacelor de transport în comun pentru a facilita accesul neîngrădit al persoanelor cu handicap la transport şi călătorie, în conformitate cu art. 64 din Legea nr. 448/2006 republicată;

· modernizarea parcului auto şi folosirea unor autobuze cât mai noi, cât mai puţin poluante, care să îndeplinească ultimele norme EURO de poluare;

· folosirea unor autobuze cu dotări superioare pentru a asigura condiţii optime de călătorie indiferent de perioadă: încălzire, aer condiţionat, iluminat interior corespunzător, etc;

· realizarea de proiecte de cercetare şi de demonstraţie pentru vehicule cu emisii reduse sau emisii zero şi a combustibililor alternativi;
· imprimarea cu caractere mari şi în culori contrastante a indicativului rutei mijloacelor de transport în comun şi afişarea materialelor în mijloacele de transport în comun;

· asigurarea vânzării biletelor de călătorie in unitatile adminsitrativ-teritoriale cu populatie numeroasa si in statiile din municipiul Miercurea Ciuc stabilite de comun acord cu municipalitatea;


Toate direcțiile de acțiune sus enumerate sunt cuprinse în Planul de mobilitate urbană durabilă a Municipiului Miercurea Ciuc.


 Direcţii de acţiune şi proiecte de dezvoltare a mobilităţii urbane
Tabel Lista scurta a proiectelor din cadrul PMUD Miercurea Ciuc.
	Nr. crt.
	Denumire proiect

	1
	Accesibilizarea zonei periferice prin drum asfaltat și infrastructura pentru biciclete

	2
	Achiziționare de autobuze electrice/ecoeficeinte, tranșa 1-a

	3
	Achiziționarea autobuze electrice/ecoeficiente, tranșa a 2-a

	4
	Centru multimodal la gara CF

	5
	Dezvoltarea infrastructurii de mobilitate pietonală și de treceri pietonale

	6
	Dezvoltarea infrastructurii de trafic în zona economică Vest: pietonal, infrastructura pentru biciclete, parcări

	7
	Finalizarea tronsonului inelului între strada Ret și DN 13

	8
	Înființare zone de recreere prin amenajarea spații verzi, mobilier urban: tinovul Lunca mare, cartier Tudor

	9
	Înființarea pieței Sfânta Cruce

	10
	Infrastructura pentru biciclete: trasee, suport biciclete stradale

	11
	Investiții pentru siguranța circulației pe strada Brașovului

	12
	Pasaje CF pentru pietoni și bicicliști (2)

	13
	Prelungirea străzii Brașovului

	14
	Reabilitare terenuri degradate zona Strandului Miercurea Ciuc

	15
	Reabilitare autogara 

	16
	Reabilitare de cartiere

	17
	Reconstruirea pasajului CF și a nodurilor

	18
	Reorganizarea traficului pe strada Kossuth Lajos, fluidizarea traficului în oraș

	19
	Service autovehicule electrice

	20
	Sistem public de închiriere biciclete

	21
	Stații de reîncărcare

	22
	Stații TPL inteligente cu acces neîngrădit

	23
	Strada comercială Kossuth


Aceste investiții se pot realiza prin atragerea fondurilor europene, prin Programul Operațional Regional, 2014 – 2020, axa 4.1.
D. Motivele de ordin economic, financiar, social şi de mediu, care justifică delegarea gestiunii serviciului de transport public local
Serviciul de transport public local de persoane prin curse regulate se atribuie de către autorităţile administraţiei publice locale, pe bază de hotărâri de dare în administrare sau de atribuire în gestiune delegată sau prin alte modalităţi prevăzute de lege.

În conformitate cu art. 23 alin. 1 şi 2 din Legea nr. 92/2007 a serviciilor de transport public local:

"Gestiunea delegată este forma de atribuire prin concesionare a serviciului de transport public local prin care autorităţile administraţiei publice locale transferă unuia sau mai multor operatori de transport rutier sau transportatori autorizaţi cu capital public, privat sau mixt sarcinile şi responsabilităţile proprii cu privire la prestarea propriu-zisă a serviciului, precum şi la exploatarea, întreţinerea, reabilitarea şi modernizarea bunurilor proprietate publică aferente sistemului de transport public local, în baza unui contract de delegare a gestiunii.

În cadrul unei localităţi, al unei asociaţii de dezvoltare comunitară sau al unui judeţ, serviciul de transport public local va fi atribuit în gestiune delegată prin hotărâre a consiliului local, a consiliului judeţean sau a Consiliului General al Municipiului Bucureşti, respectiv, a asociaţiei de dezvoltare comunitară, după caz."

Având în vedere prevederile art. 30 alin. 1 din Legea 51/2006 privind serviciile comunitare de utilităţi publice cu modificări ulterioare: "Organizarea și desfășurarea procedurilor de atribuire a contractului de delegare a gestiunii pentru serviciile de utilități publice prevăzut la art.1 alin.2 se face pe baza unei documentașii de atribuire elaborate de delegatar, după caz, în conformitate cu dispozițiile Legii nr.98/2016, Legii nr.99/2016 și Legii nr.100/2016. În cazul serviciului de transport public local prevăzut la art. 1 alin. (2) lit. h), atribuirea contractelor de delegare a gestiunii se face în baza normelor-cadru elaborate de A.N.R.S.C. potrivit prevederilor legii speciale privind serviciile de transport public local."

Procedura de delegare a gestiunii serviciului de transport public local de persoane prin curse regulate se întocmeşte pe baza normelor - cadru privind organizarea şi derularea gestiunii serviciului, elaborate de Autoritatea Naţională de Reglementare pentru Serviciile Comunitare de Utilităţi Publice.

Conform art. 5 din Regulamentul CE nr.1370/2007, atribuirea de contracte de servicii publice se face:
(1)   Contractele de servicii publice se atribuie în conformitate cu normele stabilite prin prezentul regulament. Cu toate acestea, contractele de servicii sau contractele de servicii publice, astfel cum sunt definite în Directivele 2004/17/CE sau 2004/18/CE, pentru servicii publice de transport de călători cu autobuzul sau tramvaiul, se atribuie în conformitate cu procedurile prevăzute în temeiul respectivelor directive, în cazul în care astfel de contracte nu iau forma contractelor de concesiune de servicii, astfel cum sunt definite în directivele în cauză. Dispozițiile alineatelor (2)-(6) din prezentul articol nu se aplică în cazul în care contractele urmează să fie atribuite în conformitate cu Directiva 2004/17/CE sau 2004/18/CE.

(2)   Cu excepția cazului în care acest lucru este interzis de dreptul intern, orice autoritate locală competentă, fie că este o autoritate de sine stătătoare, fie un grup de autorități care prestează servicii publice integrate de transport de călători, poate decide să presteze ea însăși servicii publice de transport de călători sau să atribuie contracte de servicii publice în mod direct unei entități cu personalitate juridică distinctă asupra căreia autoritatea locală competentă sau, în cazul unui grup de autorități, cel puțin una dintre autoritățile locale competente exercită un control asemănător cu cel exercitat asupra propriilor sale departamente. Următoarele dispoziții se aplică în cazul în care o autoritate locală competentă ia o astfel de decizie:

	(a)
	în scopul de a stabili dacă autoritatea locală competentă exercită controlul, sunt luați în considerare factori, precum gradul de reprezentare în organele administrative, de conducere sau supraveghere, dispozițiile referitoare la această reprezentare în actul constitutiv, participarea la capitalul social, influența efectivă și controlul efectiv asupra deciziilor strategice și asupra deciziilor manageriale individuale. În conformitate cu dreptul comunitar, participarea autorității publice competente la capitalul social în proporție de 100 %, în special în cazul parteneriatelor public-privat, nu este o cerință obligatorie pentru stabilirea controlului în sensul prezentului alineat, cu condiția să existe o influență publică dominantă și să se poată stabili controlul pe baza altor criterii;


	(b)
	condiția de aplicare a prezentului alineat este aceea ca operatorul intern și orice entitate asupra căreia respectivul operator exercită chiar și o influență minimă să își desfășoare activitatea de transport public de călători pe teritoriul autorității locale competente, fără a aduce atingere vreunei linii de ieșire sau altor elemente auxiliare activității respective care intră pe teritoriul autorităților locale competente vecine, și să nu participe la proceduri competitive de atribuire privind prestarea de servicii de transport public de călători în afara teritoriului autorității locale competente;


	(c)
	fără a aduce atingere literei (b), operatorul intern poate participa la proceduri competitive echitabile de atribuire începând cu doi ani înaintea expirării contractului său de servicii publice atribuit direct, cu condiția să se fi luat o decizie finală, în sensul ca serviciile publice de transport de călători vizate de contractul operatorului intern să facă obiectul unei proceduri competitive echitabile de atribuire și ca operatorul intern respectiv să nu fi încheiat nici un alt contract de servicii publice atribuit direct;


	(d)
	în lipsa unei autorități locale competente, literele (a), (b) și (c) se aplică unei autorități naționale cu privire la o zonă geografică ce nu corespunde teritoriului național, cu condiția ca operatorul intern să nu participe la proceduri competitive de atribuire privind prestarea de servicii publice de transport de călători care se organizează în afara zonei pentru care a fost atribuit contractul de servicii publice;


	(e)
	dacă subcontractarea în conformitate cu articolul 4 alineatul (7) este avută în vedere, operatorul intern trebuie să presteze el însuși cea mai mare parte a serviciului public de transport de călători.


(3)   Orice autoritate competentă care face apel la un terț, altul decât un operator intern, atribuie contractele de servicii publice pe baza unei proceduri competitive de atribuire, cu excepția cazurilor menționate la alineatele (4), (5) și (6). Procedura competitivă de atribuire adoptată este deschisă tuturor operatorilor, este echitabilă și respectă principiile transparenței și nediscriminării. În urma depunerii ofertelor și a eventualei etape de preselecție, procedura poate presupune negocieri în conformitate cu aceste principii, cu scopul de a stabili modul optim de a îndeplini anumite cerințe speciale sau complexe.

Delegarea gestiunii serviciului de transport se va realiza cu respectarea următoarelor cerinţe de bază:

· actualul stadiu de dezvoltare al sistemului de transport public local din municipiul Miercurea Ciuc trebuie menţinut şi dezvoltat în continuare;

· serviciile de utilităţi publice se organizează şi se gestioneză de către autorităţile administrativ - teritoriale în raport cu infrastructura tehnico - edilitară existentă, în conformitate cu prevederile art. 3 alin. 1 din Legea nr. 51/2006 a serviciilor comunitare de utilităţi publice;

· serviciile de utilităţi publice sunt supuse regimului juridic al serviciilor publice de interes general, fiindu-le aplicabile obligaţiile de serviciu public definite potrivit exigenţei/cerinţei fundamentale: continuitate din punct de vedere calitativ şi cantitativ, în condiţii contractuale reglementate, conform prevederilor art. 7 alin. 1 lit. b din Legea nr. 51/2006 a serviciilor comunitare de utilităţi publice;
Având în vedere cele de mai sus, atribuirea contractului de prestare a serviciului de transport public local de persoane prin curse regulate la nivelul unităţilor administrativ-teritoriale a municipiului Miercurea Ciuc se va realiza prin atribuire directă, fără licitaţie, în conformitate cu legislaţia în vigoare. Contractul de delegare a gestiunii serviciului se va încheia cu un singur operator de transport, societatea CSIKI TRANS SRL întrucât acesta îndeplineşte condiţiile din Legea serviciilor de transport public local nr. 92/2007 art. 30 alin. (2) lit. a și b şi anume este ”societate comercială înființată de autoritățile administrației publice locale sau de asociațiile de dezvoltare comunitară, deținătoare de licențe de transport valabile” sau "societate comercială rezultată ca urmare a reorganizării administrative a regiilor autonome de interes local sau judeţean ori a serviciilor publice de specialitate subordonate autorităţilor administraţiei publice locale, al cărui capital social este deţinut, în totalitate sau în parte, în calitate de proprietar sau coproprietar de către unităţile administraţiei publice respective, deţinătoare de licenţe de transport valabile." Acesta va avea dreptul de a opera pe teritoriul administrativ al municipiului Miercurea Ciuc, în schimbul îndeplinirii obligaţiilor de serviciu public, obligaţii stabilite în cadrul contractului de prestări servicii, Regulamentului de transport local şi în cadrul întregii documentaţii de atribuire.
In ceea ce priveşte motivele de ordin economic, financiar, social şi de mediu care justifică delegarea gestiunii serviciului de transport public local trebuie avut în vedere faptul că transportul public urban este al 4-lea factor ca importanţă al incluziunii sociale. Repartizarea activităţilor economice şi gestionarea mobilităţii rezidenţiale în oraşe condiţionează deplasările care au loc de două ori pe zi. Factori ca locul de muncă, locuinţa, egalitatea de şanse şi transportul au un rol esenţial în incluziunea socială.

La orele de vârf, când apar cele mai mari probleme de trafic în zonele urbane, transportul în comun este de 10 ori mai eficient din punct de vedere energetic şi cu emisii mai reduse de gaze de efect de seră decât transportul cu autoturismul (1 autobuz = 70 autoturisme care ocupă în trafic 1 km de arteră urbană, la o viteză de deplasare de 50 km/oră). Printre principalele probleme cu care se confruntă atât autorităţile locale cât şi operatorii de transport sunt neglijarea consecinţelor tehnice ale dezvoltării urbane asupra traficului, lipsa coordonării între transportul urban şi cel din zonele limitrofe precum şi statutul social diferit al mijloacelor de transport : automobilul fiind considerat modern iar transportul în comun demodat, destinat persoanelor cu resurse financiare limitate, care nu-şi pot permite un autoturism. În acest scop, nu este nevoie numai de sporirea atractivităţii transportului public de călători şi a infrastructurii pentru pietoni şi biciclişti, ci şi limitarea în mod conştient a utilizării automobilului deoarece nu există fonduri şi spaţiu suficiente pentru dezvoltarea simultană a infrastructurii rutiere pentru automobile şi pentru transportul public de călători pe distanţe scurte.

La creşterea atractivităţii transportului public nu contribuie numai calitatea şi cantitatea ofertei în ceea ce priveşte frecvenţa curselor, viteza, curăţenia, siguranţa, informaţia furnizată etc. Tarifele de călătorie accesibile fac de asemenea parte dintre factorii care joacă un rol important în determinarea alegerii mijlocului de transport. Transportul urban trebuie să fie accesibil din punct de vedere financiar chiar şi pentru persoanele cu venituri scăzute. Utilizatorii vor recurge mai mult la transportul public de călători, care face concurenţă automobilului, numai în condiţiile unei oferte de calitate cu tarife accesibile. Acest obiectiv va putea fi atins numai în condiţiile creşterii continue a eficienţei transportului public de călători. Dacă se va ajunge la o optimizare în acest domeniu, va putea creşte şi gradul de recuperare a cheltuielilor.

În Programul de mobilitate urbană durabilă a municipiului sunt făcute recomandări în acest sens:
Soluții inteligente de dirijare a traficului 
Și la nivelul operatorilor trebuie aplicate soluțiile moderne. Prin sistemele moderne de informare a traficului și a călătorilor se poate urmări evoluția traficului, iar în caz de necesitate, se poate interveni. Se recomandă dezvoltarea actualului sistem, dezvoltarea unui sistem de dirijare a traficului și de informare, care prin soluțiile inovative aplicate va asigura circulația exactă și predictibilă a vehiculelor, odată cu informarea publicului călător. 
Instrumentele recomandate sunt:

· sistem modern de dirijare a traficului, care poate urmări în același timp toate modurile de deplasare (de exemplu sistemul radioului CB)
· Sisteme aplicabile în funcție de trafic

· Prioritizarea transportului public

· Managementul inteligent al parcării 
· Table de informare cu pictograme schimbabile, și pentru informarea participanților la trafic

· Promovarea activă a noilor soluții, atât online cât și offline.  
Sistemul biletelor și tarifelor
Un instrument important în creșterea atractivității și asigurarea accesibilității este sistemul de tarifare al serviciilor. Costurile suportate de călători trebuie stabilite în așa fel, încât acestea să fie echitabile, accesibile, pe lângă care utilizarea serviciului să fie atractivă. 

Sistemul tarifar comun între transportul public local și cel interurban, asigură transferul între cele două servicii. În viitor, în Miercurea Ciuc trebuie asigurată un sistem de emitere a biletelor în mod electronic sau pe bază de hârtie, care minimalizează costurile legate de bilete și abonamente, respectiv prețul acestora. Pentru navetiști trebuie asigurat un abonament valabil concomitent pe transportul public local și cel regional, un sistem în care se va putea include și serviciul cu bicicleta publică. 
Sistemul de tarifare al transportului public trebuie determinat împreună cu tarifele de parcare, tarifele de utilizarea a parcărilor P+R, pentru ca tarifele să încurajeze alegerea modurilor de deplasare durabile, și nu să îngrădească acest lucru. În Miercurea Ciuc ar fi recomandat alegerea unui sistem tarifar în care prețul unui bilet nu este mai mare cu tariful de parcare pentru o oră. 
Este extrem de important să se estimeze costurile reale ale transportului cu automobilul, iar pentru aceasta este indispensabilă internalizarea costurilor externe ale acestuia (cheltuieli legate de întârzieri şi de consumul sporit de combustibil datorită congestionării traficului, poluarea urbană produsă în detrimentul sănătăţii publice şi a atractivităţii oraşelor, poluarea fonică, acapararea unor suprafeţe de către traficul auto în mers şi staţionar, etc.). Internalizarea costurilor externe în domeniul transporturilor ar contribui în mod evident la creşterea competivităţii transportului public de călători.
E. Nivelul minim al redevenţei
Prin art. 4 alin. 1 lit. c din Regulamentul nr. 1370/2007/CE privind serviciile de transport feroviar şi rutier de călători se stabilesc "modalităţile de alocare a costurilor legate de prestarea de servicii. Aceste costuri pot include, în special, cheltuielile cu personalul, consumul de energie, redevenţele aferente infrastructurii, întreţinerea şi reparaţiile autovehiculelor de transport în comun, materialul rulant şi instalaţiile necesare pentru exploatarea serviciilor de transport de călători, costurile fixe şi o rentabilitate adecvată a capitalului."

Având în vedere că toate cheltuielile delegatului sunt în final recuperate de la utilizatori, regăsindu-se în tarifele practicate, în vederea unui impact social cât mai mic, în concordanţă cu politica Municipiului Miercurea Ciuc, redevenţa minimă, modalitatea şi termenul de plată vor fi stabilite în baza contractului de delegare de gestiune.
F. Durata estimată a contractului de delegare
Durata contractului de delegare de gestiune a serviciului de transport public local de persoane prin curse regulate în Municipiul Miercurea Ciuc este de 6 ani, în conformitate cu prevederile art. 28 alin. 1 lit. a din Legea nr. 92/2007 a serviciilor de transport public local.

